# בריאן סינגר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
בריאן סינגר על הסט של "סופרמן חוזר".

בריאן סינגר (17 בספטמבר, 1965) הוא במאי קולנוע אמריקני. סינגר זכה בהכרה ושבחים רבים על עבודתו ב"החשוד המיידי". הוא פופולרי במיוחד בקרב מעריצי קומיקס ומדע בדיוני, בעקבות יצירת שני סרטי אקס-מן הראשונים ו"סופרמן חוזר".

## [עריכה] ביוגרפיה

סינגר נולד בניו יורק. הוא אומץ על ידי נורברט וגרייס סינגר, וגודל בביתם היהודי בניו ג'רזי. הוא למד קולנוע ב-School of Visual Arts בניו יורק ובהמשך ב-USC בלוס אנג'לס. השחקנים לורי ומארק סינגר הם בני דודיו. סינגר הוא יהודי הומוסקסואל, שהודה שניסיון החיים שלו כמיעוט בארצות הברית השפיע רבות על סרטיו.

סינגר בעל חברת הפקות בשם Bad Hat Harry Productions, שעובדת בעיקר בהפקות טלוויזיה ומשחקי וידיאו ואחראית בין היתר לתוכנית הטלוויזיה "האוס".

## [עריכה] סרטים

כשסיים את לימודיו, ביים סינגר סרט קצר בשם Lion's Den. השחקן אית'ן הוק, חבר ילדות שלו, השתתף בסרט. אחרי הקרנה של Lion's Den, סינגר הופנה לחברה יפנית שממנת סרטים דלי-תקציב. יחד עם כריסטופר מקווארי, חבר מהתיכון, הוא כתב תסריט לסרט בשם "החשיפה האמיתית". הסרט זכה בפרס חבר השופטים בפסטיבל סאנדנס 1993.

בזמן ששהו בפסטיבל סאנדנס, סינגר ומקווארי התחילו לעבוד על רעיון שהיה לשני, סיפור על חמישה פושעים שנפגשים במסדר זיהוי של המשטרה. הרעיון התפתח והפך ל"החשוד המיידי". הסרט יצא בשנת 1995 וזכה להצלחה אדירה. מקווארי זכה בפרס האוסקר לתסריט מקורי וקווין ספייסי זכה בפרס האוסקר לשחקן משנה על הופעתו בסרט.

ב-1998, סינגר ביים את "תלמיד מצטיין מדי"(Apt Pupil). הסרט מבוסס על סיפור של סטיבן קינג בעל אותו שם (מתוך הספר "עונות מתחלפות"). הסרט מספר את סיפורו של נער שמפתח עניין בחייו של פושע מלחמה נאצי, חוויה מילדותו של סינגר.

אחרי "החשוד המיידי", פנו אל סינגר מפוקס המאה ה-20 בהצעה לביים סרט לסדרת הקומיקס אקס-מן. סינגר, שלא היה מעריץ של קומיקס ולא הכיר את הדמויות, דחה את ההצעה. חברו טום דסנטו, מעריץ גדול של קומיקס ושותפו בחברת ההפקה, שכנע את סינגר לבדוק את הקומיקס לפני סירוב מוחלט. אחרי שסינגר קרא את הקומיקס ולמד להכיר את הדמויות, הוא החליט להסכים להצעה. סינגר סירב להשתמש בתסריטים שפותחו על ידי פוקס במשך למעלה מעשור של ניסיונות להפיק את הסרט. תוך שבוע בלבד הוא ודסנטו פתחו את הסיפור. דייוויד הייטר, חבר אחר של סינגר, כתב את התסריט. אקסמן יצא בשנת 2000 וזכה להצלחה ולאישור של מעריצי הקומיקס, הוא הגיע להשיג מרשים בקופות וגרף 296 מיליון דולר בכל העולם.

ביוני 2002 צילומי אקס-מן 2 החלו בקנדה. סינגר שב לכסא הבמאי, הפעם בנוסף להייטר הצטרפו לכתיבת התסריט דן האריס ומייקל דורטי. הסרט יצא ב-2003 והצליח לשחזר את ההצלחה של קודמו. הוא גרף 407.5 מיליון דולר בכל העולם. בשנת 2006, מגזין אמפייר הכריז עליו כסרט הקומיקס הטוב בכל הזמנים.

בשנת 2004 סינגר ניהל משא ומתן לבימוי אקסמן 3, אך באותו זמן קבל הצעה לביים סרט חדש של "סופרמן" בשביל האחים וורנר. סינגר בחר בפרויקט של סופרמן, שבהמשך הפך ל"סופרמן חוזר". הוא הודה שמעולם לא קרא את הקומיקס אך תמיד העריץ והזדהה עם סופרמן, בעיקר מפני ששניהם יתומים. בניגוד לעבודה באקסמן בה סינגר הסתמך על הקומיקס, בעבודה על "סופרמן חוזר" הוא נעזר ב"סופרמן" מ-1978, סרט אותו העריץ. התסריט נכתב על ידי דן האריס ומייקל דורטי ויצא לאקרנים ב-2006.

## [עריכה] קישורים חיצוניים

- בריאן סינגר, במסד הנתונים הקולנועיים IMDb (באנגלית)

מקור: http://he.wikipedia.org../../../%D7%91/%D7%A8/%D7%99/%D7%91%D7%A8%D7%99%D7%90%D7%9F_%D7%A1%D7%99%D7%A0%D7%92%D7%A8.html

קטגוריות: במאי קולנוע אמריקאים | במאי קולנוע יהודים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- Italiano
- Nederlands
- 日本語
- Norsk (bokmål)
- Português
- Shqip
- Suomi